ઇન્ડોનેશિયા ખાતે રમાઈ રહેલા એશિયન ગેમ્સ 2018માં 4*400 મીટર રીલે રેસમાં ચાર વ્યક્તિની ટીમમાં સરિતા પણ એક મેમ્બર હતી. ડાંગના આહવા નજીક આવેલ કરાડી અમ્બા ગામની સરિતાએ હિમા દાસ, પૂવામા રાજુ અને વિસ્મયા કોરોથ સાથે ગુરુવારે પોતાના અને દેશના નામે એક ગોલ્ડ મેળવ્યો છે. સરિતાએ પોતાની સિદ્ધી અંગે કહ્યું કે, ‘અનેક વર્ષોની મહેતનું આ ફળ છે, પ્રેક્ટિસ દરમિયાન તો મને ઉલ્ટી પણ થઈ હતી જોકે મે હાર માની નહોતી. સ્પોર્ટની દુનિયામા આ મારુ અત્યાર સુધીનું સૌથી મોટું એચિવમેન્ટ છે હવે પછી મારુ લક્ષ્ય ઓલિમ્પિક છે.’